اور بلاشبہ اللہ نے بنی اسرائیل سے عہدوپیمان لیا تھا اور ہم نے بھی بارہ نقیب (سردار) مقرر کئے تھے اور اللہ نے (ان سے) کہا تھا کہ بے شک میں تمہارے ساتھ ہوں تو اگر تم نماز قائم رکھوگے اور زکوٰۃ دیتے رہوگے اور میرے رسولوں پر ایمان لاتے رہوگے اور ان کی مدد کرتے رہوگے اور اللہ کو قرضہ حسنہ دیتے رہوگے تو میں ضرور تمہارے گناہ تم سے دور کر دوں گا (معاف کر دوں گا) اور تمہیں ان بہشتوں میں داخل کروں گا جن کے نیچے سے نہریں جاری ہوں گی مگر تم میں سے جس نے اس کے بعد کفر اختیار کیا وہ ضرور سیدھے راستے سے بھٹک گیا